Шта то поје тамо доле
Шта то поје тамо доле?
Пиле поје, тамо доле.
Не пој, пиле! не пој, рано,
Не буди ми господара,
Док отидем у градину
И откинем струк босиљка.
Сама сам га успавала,
Везен убрус покривала,
Сама ћу га разбудити,
Разбудити, пољубити,
Босиљком га закитити,
Шећером га нахранити,
Хладном водом напојити.
Устај, аго! устај, драго!

Сличне песме 
 Славуј пиле, не пој рано
 Билбил пиле, не пој рано

Извор  
Бушетић, Т. М. 1902. Српске народне песме и игре с мелодијама из Левча. Музиколошки институт САНУ: Београд.

Љубавне песме